
 Z A P I S N I K

47. sjednice Vijeća Mjesnog odbora „Janko Matko“ održane, 10. prosinca 2024.,u 17:00 sati u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Katarina Jurak	
3. Ivan Jurak
4. Nada Špoljarić

ODSUTNI ČLANOVI VIJEĆA:
Pavao Škoko Gavranović

Predsjedava Vesna Špiljar, predsjednica Vijeća.
[bookmark: _GoBack]U radu sjednice sudjeluje Iva Dujić Horvat, stručna savjetnica Gradskog ureda za mjesnu samoupravu, promet, civilnu zaštitu i sigurnost.

Predsjednica VMO Vesna Špiljar otvara 47. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 4 od ukupno 5 članova Vijeća čime su stečeni uvjeti za pravovaljano odlučivanje. 
Predsjednica na glasanje daje zapisnik s 46. sjednice te konstatira kako je zapisnik, bez rasprave, jednoglasno usvojen


	Na prijedlog predsjednice Vijeće jednoglasno utvrđuje



D N E V N I   R E D:

1. Donošenje Plana potreba za aktivnostima, programima i projektima unapređenja kvalitete života građana Mjesnog odbora “Janko Matko” u 2025.
2. Aktualna komunalna problematika
3. Razno: izvješća, pitanja i prijedlozi.





Ad. 1) Donošenje Plana potreba za aktivnostima, programima i projektima unapređenja kvalitete života građana Mjesnog odbora “Janko Matko” u 2025.

Nakon rasprave u kojoj sudjeluju svi vijećnici Vijeće, jednoglasno, donosi


	PLAN

 potreba za aktivnostima, programima i projektima unapređenja kvalitete života građana

Mjesnog odbora Janko Matko u 2025.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru, u ukupnom iznosu od 3000,00 eura, raspoređuju se za sljedeće aktivnosti: .

	
	

	1. DRUŠTVENI ŽIVOT I KULTURA 

	Naziv aktivnosti
	Poboljšanje standarda provođenja aktivnosti za sve korisnike prostora MS "Janko Matko"

	Opis aktivnosti
	poboljšanje provođenja svih aktivnosti u prostorima MS na način da se pruži mogućnosti ugodnog korištenja svim redovnim i povremenim korisnicima 

	Cilj(evi) aktivnosti
	svrha je podizanje standarda korištenja prostora te omogućavanje korisnicima i domarima da prostor održe čistim i reprezentativnim, omogućavanje korisnicima da pri korištenju prostora imaju na raspolaganju osnovne preduvjete za provođenje raznih aktivnosti

	Datum održavanja
	 Siječanj,  Veljača,  Ožujak,  Travanj,  Svibanj,  Lipanj,  Srpanj,  Kolovoz,  Rujan, . Listopad, . Studeni, . Prosinac

	Procijenjena vrijednost
	800,00 EUR

	
	

	Naziv aktivnosti
	Predstava za djecu 

	Opis aktivnosti
	Organizacija dječje predstave i kreativne radionice za vrtićki i osnovnoškolski uzrast

	Cilj(evi) aktivnosti
	Kulturni sadržaj za djecu približiti djeci i učiniti ga dostupnim na način da se organizira u njihovom "susjedstvu".

	Datum održavanja
	 Travanj

	Procijenjena vrijednost
	1.049,60 EUR

	
	

	Naziv aktivnosti
	Oslikavanje murala 

	Opis aktivnosti
	Oslikavanje murala u pothodniku na tramvajskom stajalištu ZET-a na Držićevoj ulici.

	Cilj(evi) aktivnosti
	Suradnja s MO Trnjanska Savica u uređenju pothodnika - oslikavanje zidova pothodnika na Držićevoj koji ujedno čini simboličnu granicu između dvije gradske četvrti.

	Datum održavanja
	 Veljača,  Ožujak,  Travanj

	Procijenjena vrijednost
	1.150,00 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.





Ad. 2) Aktualna komunalna problematika

U raspravi sudjeluju svi vijećnici nakon čega jednoglasno donose sljedeće zaključke

Zaključak
o inicijativi za pokretanjem postupka za izradu murala

1. Vijeće Mjesnog odbora „Janko Matko“ predlaže Vijeću Mjesnog odbora Trnjanska Savica da podrži zajedničku inicijativu za oslikavanjem murala u pothodniku -tramvajsko stajalište na Aveniji Marina Držića koje se nalazi na granici ova dva mjesna odbora.

2. Ovaj zaključak dostavit će se Vijeću Gradske četvrti Trnje, Mjesnom odboru Trnjanska Savica i Gradskoj četvrti Peščenica – Žitnjak.

ZAKLJUČAK
o uvrštavanju potreba MO „Janko Matko“ u Investicijsko održavanje objekata MS

1. Vijeće Mjesnog odbora „Janko Matko“ predlaže Vijeću Gradske četvrti Peščenica – Žitnjak da se od Službe za informacijski sustav i tehničke poslove zatraži nabava i postava klima uređaja u prostor MS „Janko Matko“.

2. Ovaj zaključak dostavit će se Vijeću Gradske četvrti Trnje, Mjesnom odboru Trnjanska Savica i Gradskoj četvrti Peščenica – Žitnjak.

Ad. 3) Razno: izvješća, pitanja i prijedlozi

Vijećnici su izvješća primili na znanje, pitanja niti prijedloga nema.


Ovime je dnevni red iscrpljen te predsjednica zaključuje sjednicu.



                                                                                                                                                                                                                                                                                                                                                                                                                                                             Sjednica  je završena u 18.00 sati.

Zapisnik vodila i sastavila: Iva Dujić Horvat
                               

KLASA: 024-08/24-003/2460
URBROJ: 251-13-11-11/002-24-3
Zagreb, 10. prosinca 2024.  


Predsjednica
                                                                                                                               
 Vijeća Mjesnog odbora
              „Janko Matko“


               Vesna Špiljar




